Mazstraupe mõis

Mazstraupe mõis, harvem ka Väike-Raupa mõis (saksa keeles Schloß Klein-Roop, läti keeles Mazstraupes muiža) oli rüütlimõis Liivimaal Volmari kreisis Straupe kihelkonnas. Nüüdisaegse haldusjaotuse järgi asub mõisasüda Cēsise piirkonnas Straupe vallas Straupe  asulas.

Ajalugu
Aastal 1378 ostis sealsed maad Johann von Rosen, pannes nii aluse mõisale. Hiljem rajati sinna maadele Mazstraupe vasallilinnus. Aastal 1523 eraldas linnuseomanik Kersten von Rosen linnuse omandusse kuulunud Arendsbergi ja Orgula mõisa truu teenistuse eest Johann ja Tönnis von der Weiptele. Aastaks 1562 olid need kujunenud üheks mõisaks, mis läks abielu teel Rehbinderite valdusse, seejärel omakorda Baranoffidele.Materialien zu einer Geschichte der Landgüter Livlands, Heinrich von Hagemeister; lk. 95-96

Otto Johann von Roseni pärandi jagamisel ostsid mõisa Meyendorffid.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 182.

Mõisa suurus
Bienenstammi andmetel oli mõisa suurus 1816. aastal 13 ja 1/4 adramaad, sellele allus 365 mees- ja 416 naishinge.Bienestamm, H. von. Geographischer Abriss der drei deutschen Ostsee-Provinzen Russlands, oder der Gouvernemens Ehst-, Liv- und Kurland. Riga: Deubner, 1826, lk 251. Aastal 1641 oli mõisa suurus kümme adramaad. Aastal 1688 oli mõisa suurus 14 ja 1/4 adramaad, aastal 1734 oli adramaid 9 ja 1/2, aastal 1757 aga 13 ja 1/4. Aastal 1823 oli mõisa suurus 14 ja 1/2 adramaad.Materialien zu einer Geschichte der Landgüter Livlands, Heinrich von Hagemeister; lk. 94 Ka aastal 1832 oli mõisal adramaid 14 ja 1/2, aastal 1881 aga 7 ja 24/80, lisaks 16 ja 30/80 adramaad mõisatele kuuluvate talude valduses.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 179.

Karjamõisad
Mõisale kuulus aastal 1816 kaks karjamõisa: Rawlitz ja Arensberg.

Mõisaansambel
pisi|Mazstraupe vasallilinnus, mis ehitati hiljem ümber mõisa härrastemajaks
18.–19. sajandil ehitati keskaegne loss ümber mõisa härrastemajaks. Tänapäeval on majas Straupe põhikool.

Viited

Kirjandus
Sakk, Ivar. Läti mõisad. Reisijuht. Tallinn: EVG Print, 2006. Lk 148.

Kategooria:Cēsise piirkonna mõisad
Kategooria:Straupe kihelkond
Kategooria:Meyendorffide mõisad
Kategooria:Rehbinderite mõisad
Kategooria:Punaste Rosenite mõisad